Graytelh

"'...คำพูดเหมือนดาบสองคม ทว่าหากดาบนั้นไม่ได้ถูกสร้างมาเพื่อทำร้ายใคร งั้นคำพูดคืออะไรกัน...'"

Graytelh ;(เกรเทล, แม่มดคำลวง) ปรากฏตัวครั้งแรกใน Lixariz 1 (The witch of genesis) เธอคือแม่มดชั้นสูงผู้เต็มไปด้วยปริศนามากมาย ไม่มีใครรู้ว่าตัวตนของเธอเป็นใครมาจากไหน  หรือยังคงมีชีวิตอยู่ในฐานะอะไร

Appearance
หญิงสาวผู้มีสีผมอ่อนราวกับทราย เส้นผมยาวถึงกลางหลัง ดวงตาสีม่วงเข้ม ผิวซีดขาวเห็นเส้นเลือด เกรเทลมักปรากฎตัวในชุดเดรสสีแดงเข้มหรือสีดำเสมอ

ในตอนที่อยู่โลกเบื้องหลังสีผมของเธอจะเปลี่ยนไปเป็นสีเทา และมักอยู่ในชุดเดรสดำทับด้วยเสื้อคลุมบางสีแดง

Personality
ไม่มีใครรู้ว่าสิ่งที่เกรเทลพูดคือความจริงหรือเป็นเพียงการเย้าแหย่ เธออยู่ภายใต้สีหน้าที่ยากจะคาดเดาจนทำให้ไม่มีใครล่วงรู้ว่าภายใต้คำพูดหรือการกระทำของเธอคืออะไร  บ่อยครั้งที่เธอมักยิ้มมุมปากหรือเหยียดยิ้มอย่างมีเลศนัย  เกรเทลมีแนวโน้มที่จะชื่นชอบการยุแหย่ให้อารมณ์ของคู่สนทนาขุ่นเคืองและสับสน  เธอแสดงออกอย่างชัดเจนว่าวางตัวอยู่เหนือคู่สนทนาของเธอตลอดเวลาไม่ว่าคนผู้นั้นจะเป็นใคร

เกรเทลมีทักษะที่ยอดเยี่ยมในการใช้คำพูด ไม่ว่าจะเรื่องจริงหรือเท็จก็ตาม แต่ถึงอย่างนั้นเธอก็ยังดูน่าเชื่อถืออยู่ตลอด และด้วยทักษะนั้นทำให้เธอเป็นที่ระวังของภาคีแม่มดเป็นอย่างมาก  เหตุการณ์ร้ายแรงต่างๆที่เกิดขึ้นในโรทูเนียมักถูกตรวจสอบว่าเธอเข้าไปมีส่วนเกี่ยวข้องด้วยหรือไม่ ซึ่งส่วนใหญ่ก็มักไม่พบหลักฐานอะไรหลงเหลือ  แต่เหล่าผู้อาวุโสก็ยังต่างพากันระแวดระวังในตัวเธอ

เธอมีทัศนคติที่แปลกประหลาดเกี่ยวกับมนุษย์ เกรเทลดูสนอกสนใจที่จะเรียนรู้ธรรมชาติต่างๆของมนุษย์มากกว่าแม่มดตนอื่นๆ จนทำให้เธอถูกแม่มดหลายตนเข้าใจผิดว่าเป็นคนทรยศ  แต่ก็ดูว่าเธอจะไม่ได้ใส่ใจกับเรื่องเหล่านั้น

Personal Background
แม่มดเพียงผู้เดียวที่อาศัยอยู่ใน Lanudel (โลกเบื้องหลัง) ภูมิหลังและประวัติต่างๆของเธอเต็มไปด้วยปริศนามากมาย มีเพียงคนของภาคีแม่มดรุ่นแรกๆ และ Annalis (แอนนาลิส) ผู้คอยรับใช้เธอเท่านั้นที่รู้รายละเอียดเกี่ยวกับแม่มดตนนี้

เกรเทลเป็นแม่มดที่มีลักษณะแตกต่างจากแม่มดทั่วไป ทั้งในแง่ของพลังและความสามารถที่มีความบิดเบือนที่แปลกประหลาดซึ่งภาคีแม่มดก็ยังหาคำอธิบายไม่ได้ และนั่นทำให้เธอถูกจับตามองโดยสมาชิกระดับสูงของภาคีแม่มดมาอย่างยาวนาน   ถึงกระนั้นก็ยังไม่มีใครหาคำตอบได้ว่าทำไมเธอถึงเข้าไปอยู่ในโลกเบื้องหลังได้

เกรเทลและเรนเดลนั้นมีความเกี่ยวข้องกันทางรูปแบบของพลัง เกรเทลนั้นเคยพยายามฝึกฝน Syrian (ไซเรี่ยน) มาก่อนและหากไม่นับเรนเดลก็มีเพียงเธอเท่านั้นที่เป็นผู้ใช้พลังสายนี้  ทว่าด้วยเหตุผลบางอย่างทำให้เกรเทลจำเป็นต้องละทิ้งความสามารถด้านนี้แล้วเปลี่ยนสายเวทมนตร์ที่ใช้อยู่ไป

Lixariz 1 : The witch of genesis
เกรเทลนั้นล่วงรู้ชะตากรรมของเรนเดลจากคำทำนายของตน และได้ตัดสินใจยื่นมือเข้าแทรกแซงชะตากรรมนั้น  เธอได้ปรากฎตัวต่อหน้าเรนเดลและได้มอบคำใบ้เกี่ยวกับการเปลี่ยนแปลงของโลก และสิ่งที่เรียกว่า 'ความลับของโลก' แก่เรนเดล  อีกทั้งยังเฝ้าดูการเดินทางด้วยเหตุผลมากมายที่ไม่เคยปริปากบอกใครจนกระทั่งเรนเดลได้พบกับเธออีกครั้งใน Lanudel

Skills

 * Margonic - เวทมนตร์แห่งการหลอกลวง สามารถเปลี่ยนแปลงความเชื่อ คำพูด หรือภาพลักษณ์ที่จะรับรู้ของบุคคลอื่นได้
 * Fyrothunuia - เวทมนตร์กระแสลมรุนแรง

Secrets

 * ตัวตนของเกรเทลในโลกเบื้องหลังนั้นมีสภาพวะเป็น 'สิ่งมีชีวิต' ไม่ใช่ 'วิญญาณ'

Trivia

 * ชื่อของเกรเทลเขียนด้วยคำว่า 'สีเทา' (Gray) เพื่อให้สื่อถึงสีอันเป็นกลางที่ไม่เป็นขาว หรือดำ ซึ่งเป็นลักษณะของเธอ